שיחה:חנה קורן

message: אני מתקשה להבין את חשיבותה האנציקלופדית של הגברת. אולי הדבר קושר לכך שהערך כולו הוא פרסומת אחת גדולה. בסופו של דבר מדובר על גרפולוגית שהופיע בתקשורת - ומה הערך המוסף? החשיבות? ההשפעה? לגבי הספרים - יש להעריכם ספציפית ולא ניתן לעשות זאת ללא הכירות וללא פרטים ביבליאוגרפיים שלמים יותר. נראה שלפחות האחרון, אם לא כולם, הם בהוצאה עצמית. לקטגוריה של "סיפורת" הם לא נופלים בכל מקרה כך שנימוק ה"סופר" איננו רלוונטי כאן. אורי • שיחה 15:29, 4 בינואר 2009 (IST)
replies: text: לח"ק חשיבות אנציקלופדית, לדעתי. האלמנט הפרסומי הבולט אינו במקומו כאן, מכל מקום. שניים מספריה, מכל מקום, הוצאו בהוצאות מכובדות בארץ ובחו"ל ולכן ראויים להיות מאוזכרים. אליקים אל-סבון-דאב 17:39, 4 בינואר 2009 (IST)
replies: text: :השם חנה קורן מוכר לי כבר יותר משלושים שנה כדמות דומיננטית בתחום הגרפולוגיה בארץ. בעיני המשתמשים בגרפולוגיה, אל יהא חלקי עמהם, היא דמות מובילה. בתור שכזו היא ראויה לערך. דוד שי - שיחה 22:02, 4 בינואר 2009 (IST)
replies: text: ::שלום. אני כותב הערך המקורי. הייתי רוצה להוסיף עוד נימוקים למען השארת הערך בויקיפדיה. בין אם הגרפולוגיה היא מדע או פסאודו-מדע, לגברת חנה קורן חשיבות רבה בתחום זה, בארץ ובחו"ל. כמייסדת מכון הגרפולוגיה הראשון בישראל וכאוטוריטה בתחום, שמה שגור בפיו של כל גרפולוג או תלמיד גרפולוגיה. אמנם קשה לכמת את תרומתה להפיכת הגרפולוגיה לתחום מוכר ומקובל, אך כתלמיד גרפולוגיה ברורה לי השפעתה העצומה על התחום, על האופן בו הוא חדר לתקשורת והפך לכלי שכולם נתקלים בו, הן בתהליכי מיון לעבודה והן בבתי המשפט ובחקירות המשטרה. אחוזים נכבדים מכך שייכים לעבודתה התקשורתית של חנה קורן - הן באמצעות ספריה, הרצאותיה והופעותיה התדירות בתקשורת. ושוב, גם אם אתם גורסים כי הגרפולוגיה היא פסאודו-מדע, לערך על שמה של דמות מפתח באותו פסאודו-מדע גם כן יש חשיבות. תודה.--קוקני1122 - שיחה 12:56, 5 בינואר 2009 (IST)

text: :קורן עונה על כמה הגדרות חשיבות מקובלות אצלנו: מפורסמת (הופיעה ברדיו ובטלביזיה), חיברה ספרים, אבל חשוב מזה היא מומחית בעלת שם שאל המכון שלה פונים מעסיקים המאמינים בגרפולוגיה מתוך ידיעה שהאבחונים מהמנים ומקצועיים. מוטי - שיחה 13:37, 5 בינואר 2009 (IST)
thread_title: חשיבות?

message: הסברים לשינויים:
# מציתי את הרלוונטי מהתיאורים השונים. אין לדעתי מקום לפרט באלו תוכניות רדיו הופיעה ח"ק ובאילו שנים. 
# הסרתי את הקביעה כי "קורן הייתה המנהלת האקדמית של המגמה לגרפולוגיה במכללה למנהל בשנים 1996-1999." הסיבה להסרה: לא מצאתי עדות לקיומה של מגמה לגרפולוגיה במכללה למנהל. המכללה מארחת קורסים שונים, ביניהם בגרפולוגיה יישומית ו"ניתוח כתב יד לגמול השתלמות." קורסים אינם מגמה, ולכן לא ניתן לברר לפי שעה מה משמעות "המנהלת האקדמית." כלל דומה חל גם לגבי ההרצאות באוניברסיטה העממית. 
# הסרתי את המידע הנוסף בנוגע למומחיות בזיהוי מסמכים. מידע זה אינו בעל חשיבות אנציקלופדית, ככל שידיעתי משגת, ולשירותיה של קורן אין יחוד או בולטות מיוחדת מפני אלו של מומחי כתב יד אחרים. 
# הסרתי את הפריט " גרפולוגיה מא' ועד ת' (1994)" -- מדובר בחוברת ראו כאן.
# הסרתי את הפריט "אהבה בכתב יד – מדריך לזוגיות טובה (2006)" -- ספר בהוצאה עצמית. לא ברורה חשיבותו. 
# שיניתי כותרות ושנות הוצאה שגויות
אליקים אל-סבון-דאב 17:37, 4 בינואר 2009 (IST)
replies: text: לעניין 4 ו-5, אם יתברר שלגברת יש חשיבות אנציקלופדית (וכרגע גם לי נראה שאין), אין סיבה להסיר פריטים אלו גם אם מדובר בחוברת או בספר בהוצאה עצמית. אתה מדבר על כללים פנימיים לקביעת חשיבות, ואילו אין להשליך מכך שיש להסיר פריטים אלו מהערך עצמו אם לאישיות יש חשיבות גם בלי פריטים אלו. ‏Yonidebest Ω Talk‏ 19:05, 4 בינואר 2009 (IST)
replies: text: :1. פירוט תוכניות הרדיו אינו מוגזם.

text: :3. מומחיות בזיהוי מסמכים היא יכולת חשובה לגרפולוג משפטי. אין להסתיר אותה בערך העוסק במי שזה עיסוקו.

text: :4. אין לזלזל בחוברת בת 64 עמודים. זה לא "נוטות החסד", אבל בהחלט פרסום ראוי לאזכור.

text: :5. ספר בהוצאה עצמית של מי שכבר פרסם ספרים אחדים ראוי לאזכור. דוד שי - שיחה 22:12, 4 בינואר 2009 (IST)
thread_title:  שכתוב והסברים 

message: חנה קורן נפטרה ביום ראשון האחרון 24 ליולי 2016
תודה רבה 79.178.137.167 17:14, 27 ביולי 2016 (IDT)
thread_title:  חנה קורן נפטרה